Babelscape/SREDFM huggingface dataset:
Τρίγωνο των Βερμούδων

Το «Τρίγωνο των Βερμούδων» είναι μια περιοχή στο δυτικό τμήμα του Κεντρικού Ατλαντικού Ωκεανού, όπου ένας αριθμός αεροσκαφών και πλοίων λέγεται ότι έχουν εξαφανιστεί κάτω από μυστηριώδεις συνθήκες. Το Τρίγωνο των Βερμούδων αποτελεί ένα μεγάλο μυστήριο ακόμα και σήμερα. 

Διάφοροι αστικοί μύθοι έχουν αποδώσει αυτές τις εξαφανίσεις σε παραφυσική δραστηριότητα ή σε εξωγήινα όντα. Τεκμηριωμένα αποδεικτικά στοιχεία, ωστόσο, δείχνουν ότι ένα σημαντικό ποσοστό των περιστατικών περιγράφηκαν ανακριβώς ή «διανθίστηκαν» από μεταγενέστερους συγγραφείς, και πολλές επίσημες υπηρεσίες έχουν δηλώσει ότι ο αριθμός και η φύση των εξαφανίσεων περιοχή είναι παρόμοια με οποιαδήποτε άλλη περιοχή του ωκεανού. Οι πλευρές του τριγώνου έχουν μήκος 1.000 ναυτικά μίλια η καθεμιά και το ύψος του είναι μίλια (1 ν.μίλι = 1.852 μέτρα). Σύμφωνα με την Αμερικανική Ακτοφυλακή, πρόκειται περί μύθου, καθώς κανένα ίχνος κάποιου υπερφυσικού φαινομένου δεν εντοπίστηκε στον συγκεκριμένο χώρο, ύστερα από έρευνες.
De re coquinaria

Το De re coquinaria (λατ. «Περί μαγειρικής») είναι το αρχαιότερο βιβλίο συνταγών μαγειρικής της ρωμαϊκής αρχαιότητας. Το κείμενο ανάγεται στον 3ο ή 4ο αιώνα.
Διακίδειος Σχολή Λαού

Η Διακίδειος Σχολή Λαού είναι παλιό εκπαιδευτικό ίδρυμα της Πάτρας που υπάρχει ακόμα σήμερα σαν "πνευματική εστία". Η σημερινή σχολή θεωρείται συνέχεια παλιότερων σχολών με το ίδιο όνομα που επανιδρύονταν παίρνοντας και το αρχείο της σχολής. Εντοιχισμένη πλάκα στην πρόσοψη του κτιρίου αναφέρει ημερομηνία ίδρυσης το 1932. Το κτίριο της σχολής, που βρίσκεται στο κέντρο της πόλης, σήμερα χρησιμοποιείται για εκδηλώσεις και διαλέξεις.
Άγιος Χαράλαμπος

Ο Άγιος Χαράλαμπος είναι Μικρασιάτης άγιος ιερέας από τη Μαγνησία της Μικράς Ασίας που έζησε μεταξύ 89 και 202 μ.Χ..
Δυτική Ισλανδία

Η Δυτική Ισλανδία (ισλανδικά: Vesturland) είναι μια από τις οχτώ περιφέρειες της Ισλανδίας. Η πρωτεύουσά της είναι η Άκρανες. Έχει έκταση 9.554 τ. χλμ. και πληθυσμό 15.766 κατοίκων (2016) με πυκνότητα 1,7 κατοίκων ανά τ. χλμ.
Φεντερίκο Χάλμπχερ

Ο Φεντερίκο Χάλμπχερ (ιτ. "Federico Halbherr", 1857-1939) υπήρξε Ιταλός κλασικός αρχαιολόγος και επιγραφικός.
Νότια Χερσόνησος

Η Νότια Χερσόνησος (ισλανδικά: Suðurnes) ή είναι μια χερσόνησος και περιφέρεια της Ισλανδίας. Η πρωτεύουσά της είναι το Κέφλαβικ. Έχει έκταση 829 τ. χλμ. και πληθυσμό 22.509 κατοίκων (2016) με πυκνότητα 27,2 κατοίκων ανά τ. χλμ.
Υδάσπης

thumb|left|200px|Το όρος Παντζάλ, απ' όπου πηγάζει ο Υδάσπης

Ο ποταμός Υδάσπης (Ουρντού: دریاۓ جہلم, Σανσκριτικά: वितस्ता "Βιτάσπαα", Αρχαία Ελληνικά: "Ὑδάσπης") είναι παραπόταμος του Ινδού ποταμού στο σύγχρονο Πακιστάν. Πηγάζει από την ορεινή περιοχή της βόρειας Ινδίας, στην οροσειρά Καράκορουμ. Το σύγχρονο όνομά του είναι Τζιλάμ ή Τζειλάμ. Έχει μήκος 813 χιλιομέτρων και στην πραγματικότητα είναι παράποταμος του Ακεσίνη (χίντι:Τσενάμπ), και στη συνέχεια ο ρους του τελευταίου ενώνεται με τον Ινδό. Πέρα από τη μυθική θεϊκή του υπόσταση, είναι ευρέως γνωστός για τη διάβασή του από το στρατό του Μ.Αλεξάνδρου με μάχη το Μάιο 326 π.Χ., με αντίπαλο τους Ινδούς του Πώρου.
thumb|left|250px|Ο Ινδός και οι παραπόταμοί του

Σημειωτέο ότι ανήκει, μαζί με άλλα τέσσερα ποτάμια, στην Πενταποταμία των Αρχαίων Ελλήνων. Σύμφωνα με τον Αρριανό, στην όχθη του ποταμού χτίστηκαν αμέσως μετά τη μάχη (326 π.Χ.) οι πόλεις Βουκεφάλα και Νίκαια, οι ακριβείς των οποίων τοποθεσίες αποτελούν γρίφο για τους ειδικούς.

Σήμερα τα ύδατα του Υδάσπη κατανέμονται αποκλειστικά στο Πακιστάν, σύμφωνα με τη συνθήκη των υδάτων του Ινδού.
Applescript

Η Applescript είναι γλώσσα προγραμματισμού σεναρίων που δημιουργήθηκε από την εταιρία Apple και φτιάχτηκε σε Mac OS (Macintosh) το 1993. Είναι μια απλή γλώσσα, που μοιάζει πολύ με την Αγγλική γλώσσα.
Ημέρα της Γης

thumb|200px|Σημαία, ανεπίσημο σύμβολο της Ημέρας της Γης (1970).Η Ημέρα της Γης αποτελεί μια ημερομηνία κατά την οποία διοργανώνονται εκδηλώσεις σε ολόκληρο τον κόσμο με στόχο την ευαισθητοποίηση σε περιβαλλοντικά θέματα. Συντονίζεται παγκοσμίως από το "Δίκτυο Ημέρας της Γης (Earth Day Network)" και εορτάζεται σε περισσότερες από 175 χώρες κάθε χρόνο. To 2009, τα Ηνωμένα Έθνη όρισαν τις 22 Απριλίου ως "«Διεθνή Ημέρα της Μητέρας Γης»". Η Ημέρα της Γης έχει προγραμματιστεί για τις 22 Απριλίου τουλάχιστον μέχρι το 2025. 

Η έμπνευση του θεσμού αποδίδεται στον ακτιβιστή Τζον ΜακΚόννελλ το 1969 σε ένα Συνέδριο της UNESCO στο Σαν Φρανσίσκο. Εκδηλώσεις έλαβαν χώρα για πρώτη φορά στο Σαν Φρανσίσκο και άλλες πόλεις στις 21 Μαρτίου 1970, ημέρα της εαρινής ισημερίας στο Βόρειο Ημισφαίριο.
Μικρά Ιλιάς

Η Μικρά Ιλιάς (Ελληνικά: "Ἰλιὰς μικρά"· Λατινικά: "Ilias parva") είναι ένα χαμένο έπος της αρχαιοελληνικής γραμματείας. 

Ανήκε στα κύκλια έπη του τρωικού πολέμου και ήταν γραμμένο σε επικό στίχο. Η ιστορία της "Μικρής Ιλιάδας" έρχεται χρονολογικά μετά από αυτήν της "Αιθιοπίδας" και ακολουθείται από αυτήν της "Ιλίου Πέρσιν" ("Πτώση της Τροίας"). Η "Μικρή Ιλιάδα" αποδόθηκε από αρχαίους συγγραφείς στον Λέσχη της Πύρρας, τον Κιναίθωνα, τον Διόδωρο των Ερυθρών, τον Θεστορίδη της Φώκαιας ή τον ίδιο τον Όμηρο (βλέπε Κύκλιοι ποιητές). Το ποίημα περιελάμβανε τέσσερα βιβλία σε στίχο δακτυλικού εξαμέτρου, το ηρωικό μέτρο.
Τάκης Ασημακόπουλος

Ο Τάκης Ασημακόπουλος (γεν. 1948) είναι Έλληνας παλαίμαχος ποδοσφαιριστής, διεθνής με την Εθνική ομάδα των Νέων και 3 φορές πρωταθλητής Β΄Εθνικής, που αγωνιζόταν σαν κεντρικός αμυντικός και έκανε μεγάλη καριέρα στο Πρωτάθλημα της Α΄Εθνικής κατηγορίας με τα χρώματα του Απόλλωνα Αθηνών.

Ξεκίνησε από την εφηβική ομάδα του Ολυμπιακού και το καλοκαίρι του 1964 μεταπήδησε στην ομάδα της Ριζούπολης, με την οποία αγωνίσθηκε συνολικά για 14 σεζόν, τις 11 από αυτές στην Α΄Εθνική (1964-65 έως 1968-69, 1970-71, 1971-72, 1973-74, 1977-78 έως και 1979-80) και τις υπόλοιπες τρεις στη Β΄Εθνική (1969-70, 1972-73 και 1974-75, όταν κατέκτησε ισάριθμους τίτλους πρωταθλητή ομίλων της κατηγορίας). Ακόμη, έπαιξε για μια διετία στον Ορφέα Αιγάλεω (Β΄Εθνική, 1975-76 & 1976-77), ενώ έκλεισε την καριέρα του φορώντας τη φανέλα της Καλλιθέας (1980-81, Β΄Εθνική)

Συνολικά έλαβε μέρος σε 237 αγώνες πρωταθλήματος Α΄Εθνικής.
Ανδρόνικος ο Ρόδιος

Ο Ανδρόνικος ο Ρόδιος συγκαταλέγεται ανάμεσα στους περιπατητικούς και αριστοτελικούς φιλοσόφους. Έδρασε τον 1ο αι. π.Χ. κυρίως στην Αθήνα. Εκεί, περίπου από το 65 έως το 50 π.Χ., ήταν διευθυντής της Περιπατητικής Σχολής.
Ζωγράφος του Ανδοκίδη

Ο Ζωγράφος του Ανδοκίδη υπήρξε αγγειογράφος της αρχαϊκής περιόδου, που έζησε το δεύτερο μισό του 6ου αι. π.Χ. (έδρασε μεταξύ 530-515 π.Χ.). Το όνομά του δεν είναι γνωστό καθώς δεν υπέγραφε τα έργα του, και προέρχεται από τον αγγειοπλάστη για τον οποίο εργαζόταν. 

Αττικής καταγωγής, θεωρείται τυπικός εκπρόσωπος και πρωτοπόρος της μεταβατικής περιόδου από το μελανόμορφο στον ερυθρόμορφο ρυθμό, καθώς στο εργαστήριό του πιστεύεται ότι διαμορφώθηκε ο νέος αυτός ρυθμός. Ήταν κατά πάσα πιθανότητα μαθητής του αγγειογράφου Εξηκία.
Ευρωπαϊκό Πρωτάθλημα Καλαθοσφαίρισης Γυναικών 2013

Το Ευρωπαϊκό Πρωτάθλημα Καλαθοσφαίρισης Γυναικών 2013, γνωστό διεθνώς με την ονομασία EuroBasket Women 2013, ήταν η 34η διοργάνωση στην ιστορία του θεσμού, με υπεύθυνο φορέα τη FIBA Europe. Το Δεκέμβριο του 2010 ορίστηκε ως διοργανώτρια χώρα η Γαλλία, η οποία στο παρελθόν είχε φιλοξενήσει το Πρωτάθλημα άλλες τρεις φορές.

Το τουρνουά διεξήχθη στο διάστημα 15-30 Ιουνίου 2013 και συμμετείχαν 16 χώρες, με την ομάδα της Ρωσίας να υπερασπίζεται τον τίτλο που κατέκτησε στο Ευρωπαϊκό Πρωτάθλημα του 2011 στην Πολωνία. Νικήτρια της διοργάνωσης ανεδείχθη η ομάδα της Ισπανίας, νικώντας στον τελικό την Γαλλική ομάδα με 70–69.
Αέρα Πατέρα

Οι Αέρα Πατέρα (στυλιζαρισμένο ως: ΑΕΡΑ ΠΑΤ∄ℝΑ) είναι ελληνικό μουσικό συγκρότημα ροκ και πειραματικής μουσικής, που σχηματίστηκε στις 21 Ιουλίου του 1989.

Θεωρούνται ένα από τα μακροβιότερα εν ενεργεία ελληνικά συγκροτήματα. Χαρακτηρίζονται από μια έντονη σουρεαλιστική-ντανταϊστική διάθεση. Έχουν παίξει, διοργανώσει και συμμετάσχει σε αμέτρητες συναυλίες, φεστιβάλ, γεωτρήσεις, γκράφιτι, body painting, καταλήψεις, διαδηλώσεις, απεργίες, ελεύθερο κάμπινγκ, αντι-ολυμπιακούς αγώνες, ποδοσφαιρικούς αγώνες, και έχουν βγάλει αρκετούς δίσκους. 

Το συγκρότημα αποτελείται από σταθερά ανανεωμένους μουσικούς.
Η μεγάλη οδαλίσκη

Η μεγάλη οδαλίσκη (γαλλ.: "La Grande Odalisque ή Une Odalisque") είναι πίνακας του Γάλλου ζωγράφου Ζαν Ωγκύστ Ντομινίκ Ενγκρ με ελαιοχρώματα, του 1814. Απεικονίζει μια οδαλίσκη (γυναίκα του χαρεμιού). Οι σύγχρονοι του Ενγκρ θεώρησαν τον πίνακα ως ορόσημο διακοπής του νεοκλασικισμού και στροφής του δημιουργού προς τον ρομαντισμό. Αξιοσημείωτη είναι η κριτική που δέχτηκε ο πίνακας, ήδη από την εποχή της πρώτης παρουσίασής του, για την απουσία ανατομικής ακρίβειας της γυναικείας μορφής που απεικονίζει.

Ο πίνακας εκτίθεται σήμερα στο Μουσείο του Λούβρου (πτέρυγα Denon, 1ος όροφος, αίθουσα 75).
Ένωση Ποδοσφαιρικών Σωματείων Βοιωτίας

Η Ένωση Ποδοσφαιρικών Σωματείων Βοιωτίας (Ε.Π.Σ.Β.) είναι αρμόδια για το ποδόσφαιρο στο νομό Βοιωτίας. Εδρεύει στη Λειβαδιά, με γραφεία της στεγάζονται επί της οδού Καραγιαννοπούλου 59 και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ο πρωταθλητής Βοιωτίας λαμβάνει μέρος στο Ειδικό πρωτάθλημα της Ε.Π.Ο. για την άνοδο στη χαμηλότερη εθνικού επιπέδου κατηγορία. Σημερινός πρόεδρος της Ε.Π.Σ. Βοιωτίας είναι ο Κωνσταντίνος Νίκας.
Ένωση Ποδοσφαιρικών Σωματείων Αιτωλοακαρνανίας

Η Ένωση Ποδοσφαιρικών Σωματείων Αιτωλοακαρνανίας (Ε.Π.Σ.Α.) είναι αρμόδια για το ποδόσφαιρο στο νομό Αιτωλοακαρνανίας. Τα γραφεία της στεγάζονται στο Μεσολόγγι και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Αρμενικό Πατριαρχείο Κωνσταντινουπόλεως

thumb|180px|Αρμένιος Πατριάρχης Κωνσταντινουπόλεως το 1878.
thumb|180px|right|Η εκκλησία "Σουρπ Ασντβαντζάντζιν"' μέσα στο Αρμενικό Πατριαρχείο.
Το Αρμενικό Πατριαρχείο Κωνσταντινουπόλεως (Αρμενική γλώσσα:Պատրիարքութիւն Հայոց Կոստանդնուպոլսոյ), είναι ένα από τα μικρότερα Πατριαρχεία των Προχαλκηδόνιων Εκκλησιών και βρίσκεται στην περιοχή Κουμκαπί (Τουρκικά: Kumkapı) της Κωνσταντινούπολης (επί Βυζάντιο η περιοχή ήταν γνωστή ως "Κοντοσκάλιον"). Στο παρελθόν στην περιοχή του Κουμκαπί υπήρχε μεγάλη χριστιανική κοινότητα Αρμενίων και Ελλήνων. 

Η Αρμενική εκκλησία "Σουρπ Ασντβαντζάντζιν" μέσα στο Πατριαρχείο είναι πρώην Βυζαντινή ελληνορθόδοξη εκκλησία. Την εκκλησία την κληροδότησαν Αρμένιοι μετά την άλωση της Πόλης και αποτελεί το καθεδρικός ναός του πατριαρχείου από το 1461. Το σημερινό κτήριο της εκκλησίας χρονολογείται από το 1828. Ο παλαιότερος ναός καταστράφηκε από φωτιά.
Ένωση Ποδοσφαιρικών Σωματείων Ευβοίας

Η Ένωση Ποδοσφαιρικών Σωματείων Ευβοίας είναι αρμόδια για το ποδόσφαιρο στο νομό Ευβοίας. Τα γραφεία της ΕΠΣ Ευβοίας στεγάζονται επί της οδού Ραούλ Φολερώ 1 & Λ. Χαϊνά στη Χαλκίδα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

Ο πρωταθλητής της Α΄ Κατηγορίας λαμβάνει μέρος στο Ειδικό πρωτάθλημα της Ε.Π.Ο. για την άνοδο στη χαμηλότερη εθνικού επιπέδου κατηγορία. Σημερινός πρόεδρος της Ένωσης είναι ο Ιωάννης Παπακωνσταντίνου.
Σάουδαρκροκουρ

Η Σάουδαρκροκουρ (ισλανδικά: Sauðárkrókur) είναι μια κωμόπολη της Ισλανδίας. Έχει συνολικό πληθυσμό 2.635 κατοίκων (2011). Είναι η πρωτεύουσα της Βορειοδυτικής Περιφέρειας.
Βορειοδυτική Ισλανδία

Η Βορειοδυτική Ισλανδία (ισλανδικά: Norðurland vestra) είναι μια από τις οχτώ περιφέρειες της Ισλανδίας. Η πρωτεύουσά της είναι η Σάουδαρκροκουρ. Έχει έκταση 12.737 τ. χλμ. και πληθυσμό 7.128 κατοίκων (2016) με πυκνότητα 0,6 κατοίκων ανά τ. χλμ.
Λίμνη Θόρισβατν

Η Λίμνη Θόρισβατν (ισλανδικά: Þórisvatn) είναι η μεγαλύτερη λίμνη της Ισλανδίας. Βρίσκεται κεντρο-ανατολικά της Ισλανδίας. Έχει επιφάνεια 88 τ.χλμ. Το μέγιστο βάθος της είναι 109 μέτρα. Βρέχει τις Βορειοανατολική Ισλανδία στα βόρεια, Ανατολική Ισλανδία στα ανατολικά και Νότια Ισλανδία στα νοτιοδυτικά. Όπως και οι περισσότερες λίμνες της Ισλανδίας, έχει πράσινο χρώμα.
Ανατολική Ισλανδία

Η Ανατολική Ισλανδία (ισλανδικά: Norðurland eystra) είναι μια από τις οχτώ περιφέρειες της Ισλανδίας. Η πρωτεύουσά της είναι η Έγκιλσταδιρ. Έχει έκταση 22.721 τ. χλμ. και πληθυσμό 12.452 κατοίκων (2016) με πυκνότητα 0,5 κατοίκων ανά τ. χλμ.
Νέα Μαγνησία

Η Νέα Μαγνησία είναι κωμόπολη 10 χιλιόμετρα δυτικά της Θεσσαλονίκης και από το 2011 υπάγεται διοικητικά στον Δήμο Δέλτα. Είναι χτισμένη στην ανατολική όχθη του Γαλλικού ποταμού.

Η Νέα Μαγνησία έχει δύο ενορίες, του Αγίου Αθανασίου (παλαιότερη) και του Αγίου Παντελεήμονα (νεότερη, λόγω του ότι χτίστηκε από τους Μικρασιάτες πρόσφυγες την δεκαετία του 1950). Υπάρχουν δύο Δημοτικά Σχολεία,ένα νεόκτιστο γυμνάσιο, ένα Λύκειο και δύο Νηπιαγωγεία. Οι περισσότεροι άνθρωποι στην περιοχή κατάγονται από την Μικρά Ασία, κυρίως από τη Μαγνησία, της περιοχής Ιωνίας (από την Προύσα και από το Χοναζ της επαρχίας Ντενιζλί γι'αυτό την δεκαετία του 1990 μαζί με τα Διαβατά ονομάστηκαν Ιωνία, καθώς ενώθηκαν οικιστικά και διοικητικά η Νέα Μαγνησία και τα Διαβατά) και επί Τουρκοκρατίας ονομαζόταν Αραπλί. Υπάρχουν στην περιοχή πολλές υπηρεσίες, όπως υποκατάστημα του Ι.Κ.Α., η Δ.Ο.Υ. Ιωνίας, Αστυνομικό Τμήμα και Τράπεζες καθώς επίσης πολλές επιχειρήσεις, όπως εργοστάσια και βιοτεχνίες που δραστηριοποιούνται στην Νέα Μαγνησία (π.χ. Μπισκότα Παπαδοπούλου), ακόμη υπάρχουν ακαδημίες ποδοσφαίρου (3) και μπάσκετ (1), έχει φροντιστήρια, βιβλιοθήκη, πολιτιστικούς συλλόγους, Κ.Α.Π.Η, καφενεία και ψυχαγωγικές απασχολήσεις (σκάκι, ζωγραφική, θέατρο κ.α.). Ο μόνιμος πληθυσμός της είναι 4.266 κάτοικοι (2011), και βρίσκεται δίπλα από τα Διαβατά, μια ακόμα πιο μεγάλη κωμόπολη (11.990 κάτοικους), ενώ τους χωρίζουν οι σιδηροδρομικές γραμμές του Ο.Σ.Ε.
Πέμπερχολμ

thumb|right|300px|Το τεχνητό νησί Πέμπερχολμ μαζί με τη γέφυρα Έρεσουντ (δεξιά) και το νησί Σάλτχολμ (αριστερά).

Η τεχνητή νησίδα Πέμπερχολμ (δανικά: Peberholm, σουηδικά: Pepparholm) που σημαίνει νησί πιπεριά, βρίσκεται στο στενό Έρεσουντ και ανήκει στη Δανία. Δημιουργήθηκε στο πλαίσιο της ανέργεσης της γέφυρας Έρεσουντ, που συνδέει την Κοπεγχάγη με το Μάλμε της Σουηδίας. Κατασκευάστηκε σε μικρή απόσταση από το μικρό φυσικό νησί Σάλτχολμ.

Ο κύριος λόγος για την κατασκευή του νησιού ήταν να έχει ένα σημείο διασταύρωσης μεταξύ της υποθαλάσσιας σήραγγας και της γέφυρας. Η σήραγγα χτίστηκε για να δώσει την ευκαιρία στα μεγάλα πλοία να περάσουν το Έρεσουντ χωρίς να ανησυχούν για το ύψος της γέφυρας. Άλλος λόγος είναι ότι θα δημιουργούσε πρόβλημα στο αεροδρόμιο της Κοπεγχάγης (Kastrup), που βρίσκεται σε κοντινή απόσταση από την άκρη της γέφυρας.
thumb|left|Το Πέμπερχολμ μαζί με τη γέφυρα Έρεσουντ.


Κατηγορία:Νησιά της Δανίας
Νότια Ισλανδία

Η Νότια Ισλανδία (ισλανδικά: Suðurland) είναι μια από τις οχτώ περιφέρειες της Ισλανδίας. Η πρωτεύουσά της είναι η Σέλφος. Έχει έκταση 24.256 τ. χλμ. και πληθυσμό 24.811 κατοίκων (2016) με πυκνότητα 1 κατοίκων ανά τ. χλμ.
Μεροπίδα

Κατά την Ελληνική Μυθολογία η Μεροπίδα ήταν κόρη του Ευμήλου του Κώου, αδελφή του Άγρωνος και της Βύσσας, και εγγονή του Μέροπα, μυθικού Βασιλέα της Κω.

Η Μεροπίδα ζούσε με τα αδέλφια της στη νήσο Κω. Σύμφωνα με την αφήγηση του Αντωνίνου Λιβεράλις κατά την "«Ορνιθογονία»" του Βοίου, (ή της Βοιούς) και τα τρία αδέλφια λάτρευαν από όλες τις θεότητες μόνο τη Γαία (Γη), προς την οποία "«επιμελώς αυτήν ειργάζοντο»", περιφρονώντας έτσι τις άλλες θεότητες, φθάνοντας μάλιστα στο σημείο να χλευάζουν τους άλλους θεούς όπως τον Ερμή ως κλέφτη, την Αθηνά ως κουκουβάγια, και την Άρτεμη ως υπνοβάτη. 
Για την ασέβειά τους αυτή οι Ολύμπιοι θεοί μεταμόρφωσαν και τα τρία αδέλφια μαζί με τον πατέρα τους σε πουλιά. Ειδικότερα, η Άρτεμις και η Αθηνά μεταμόρφωσαν τη μεν Μεροπίδα σε κουκουβάγια, τον δε Άγρωνα σε χαραδριό, τη Βύσσα σε «λευκοθέα όρνιθα» (κοινώς κουρούνα), και τον Εύμηλο σε «νικτικόρακα κακάγγελον», δηλαδή σε νυχτοκόρακα κακών ειδήσεων.
Σέλφος

Ο Σέλφος (ισλανδικά: Selfoss) είναι η ένατη μεγαλύτερη πόλη της Ισλανδίας με συνολικό πληθυσμό 6.512 κατοίκων (2011). Είναι η πρωτεύουσα της Νότιας Ισλανδίας.
Škoda Tudor

310px|thumb|right|Škoda Tudor του 2002.
310px|thumb|right|Škoda 1102 Tudor roadster του 1950.

Το Škoda Tudor ήταν ένα πρωτότυπο αυτοκίνητο (concept car) από την τσεχική αυτοκινητοβιομηχανία Škoda Auto. Παρουσιάστηκε στο Σαλόνι Αυτοκινήτου της Γενεύης τον Μάρτιο του 2002, ως μια 2-πορτη σπορ coupé εκδοχή της πρώτης γενιάς του Škoda Superb. Σημειωτέον ότι το Superb αποτελεί διαχρονικά την ναυαρχίδα της παλέτας της εταιρείας από το ντεμπούτο του, τον Δεκέμβριο του 2001, ενώ από το 2015 βρίσκεται στην τρίτη γενιά του.

Κατά την παρουσίαση του Tudor, είχε ανακοινωθεί ότι υπήρχαν κάποιες πιθανότητες να μπει στην παραγωγή, αλλά τελικώς αποφασίστηκε ότι το ίματζ της Škoda δεν ήταν, τότε ακόμα, επαρκώς ισχυρό για την συγκεκριμένη κατηγορία και θα ήταν πολύ δύσκολο να ανταγωνιστεί εταιρείες υψηλού κύρους στα 2-πορτα πολυτελή κουπέ.

Με το ίδιο όνομα, μεταξύ του 1946 και του 1952, υπήρξαν και δύο μοντέλα παραγωγής από την Škoda Auto και συγκεκριμένα οι 2-πορτες εκδοχές των διαδοχικών Škoda 1101 και Škoda 1102, τόσο τα κουπέ, όσο και τα καμπριολέ. Κατά συνέπεια, το μοντέλο του 2002 έλαβε το όνομά του από τα πρώτα γνήσια κουπέ αυτοκίνητα στην ιστορία της μάρκας.
Σάλτχολμ

thumb|right|250px|Η θέση του νησιού στα στενά του Έρεσουντ.
thumb|right|250px|Δίπλα στο νησί διακρίνεται το νησί Πέμπερχολμ και η γέφυρα του Έρεσουντ.
thumb|right|250px|Ανάμεσα στην Κοπεγχάγη (Δανία) και το Μάλμε (Σουηδία).

Η νήσος Σάλτχολμ (δανικά: Saltholm) βρίσκεται στο στενό του Έρεσουντ της Βαλτικής θάλασσας μεταξύ της νήσου Άμεγια, όπου βρίσκεται η Κοπεγχάγη και του Μάλμε της Σουηδίας. Ανήκει στη Δανία, έχει 7 χλμ. μήκος και 3 χλμ. πλάτος και είναι το 21ο μεγαλύτερο νησί της χώρας, με επιφάνεια 16 τ.χλμ.. Είναι πολύ επίπεδο με το υψηλότερο σημείο να βρίσκεται μόλις 2 μέτρα (6 πόδια) πάνω από τη στάθμη της θάλασσας. Ο πληθυσμός είναι 5 κάτοικοι (2008) και ο οικισμός ονομάζεται Holmegård.

Στα νότια του βρίσκεται το γειτονικό τεχνητό νησί Πέμπερχολμ, που είναι μέρος της γέφυρας Έρεσουντ.
Καρποκράτης

Ο Καρποκράτης ήταν αλεξανδρινός καθηγητής φιλοσοφίας, γνωστικιστής-αντινομιστής που έζησε και έδρασε στις αρχές του 2ου αιώνα μετά Χριστόν.
Σεισμός 2008 της Ισλανδίας

Ο Σεισμός 2008 της Ισλανδίας ή Σεισμός της Σέλφος ήταν ένας σεισμός που έγινε στην Ισλανδία το 2008. Το επίκεντρο ήταν ανάμεσα στη Σέλφος και τη Χβεραγκέρδι, 45 χιλιόμετρα ανατολικά-νοτιοανατολικά της πρωτεύουσας, Ρεϋκιαβίκ. Η δόνηση σημειώθηκε το απόγευμα της Πέμπτης στις 29 Μαΐου 2008, είχε ένταση 6,3 ρίχτερ και έφτασε το επίπεδο VIII (8) στην Κλίμακα Μερκάλι, δηλαδή «Καταστροφικός». Εξαιτίας του, καταστράφηκαν κτήρια και δρόμοι, ενώ τραυματίστηκαν περισσότεροι από 30 άνθρωποι, αλλά ευτυχώς χωρίς ανθρώπινες απώλειες, ωστόσο πέθαναν αρκετά πρόβατα. Ήταν ο δυνατότερος σεισμός της Ισλανδίας μετά το καλοκαίρι του 2000.
Σεισμος 2008 της Ισλανδιας
Δημόσια Βιβλιοθήκη της Νέας Υόρκης

Η Δημόσια Βιβλιοθήκη της Νέας Υόρκης ("New York Public Library" ή "NYPL") είναι η τρίτη μεγαλύτερη δημόσια βιβλιοθήκη στην Βόρεια Αμερική και αποτελεί μία από τις σημαντικότερες ερευνητικές βιβλιοθήκες των ΗΠΑ. Είναι δηλαδή ταυτόχρονα ένα από τα μεγαλύτερα συστήματα δημόσιων βιβλιοθηκών στις Ηνωμένες Πολιτείες και ένα από τα μεγαλύτερα συστήματα ερευνητικών βιβλιοθηκών στον κόσμο. Πρόκειται για μια μη κερδοσκοπική επιχείρηση με δημόσια αποστολή που λειτουργεί με ιδιωτική, αλλά και με δημόσια χρηματοδότηση. Ο ιστορικός David McCullough έχει περιγράψει την Δημόσια Βιβλιοθήκη της Νέας Υόρκης ως μία από τις πέντε πιο σημαντικές βιβλιοθήκες των ΗΠΑ, ενώ οι άλλες τέσσερις είναι η Βιβλιοθήκη του Κογκρέσου (Library of Congress), η Δημόσια Βιβλιοθήκη της Βοστώνης (Boston Public Library), και οι βιβλιοθήκες των πανεπιστημίων Χάρβαρντ και Γέιλ.
Peugeot 404

Το Peugeot 404 ήταν ένα μεσαίο οικογενειακό αυτοκίνητο της κατηγορίας D, που κατασκευάστηκε από τη γαλλική αυτοκινητοβιομηχανία Peugeot, από τις 10 Μαΐου 1960 έως τον Μάιο του 1975 στη Γαλλία, αν και η παραγωγή της έκδοσης pick-up (που είχε λανσαριστεί μόλις τον Ιούλιο του 1967) συνεχίστηκε στο ίδιο εργοστάσιο έως τον Οκτώβριο του 1978. Συνολικά παρήχθησαν 1.847.568 αντίτυπα όλων των εκδοχών του 404 στη Γαλλία, ενώ υπήρξε συναρμολόγηση και σε εργοστάσια άλλων ηπείρων, ιδίως σε κάποια κράτη της Αφρικής. Σε παγκόσμια κλίμακα, η λήξη της παραγωγής έλαβε χώρα μόλις το 1989 στην Κένυα, αν και κάποιες άλλες πηγές αναφέρουν ως χρονολογία οριστικής λήξης το 1991, με συνολικά 2.885.374 αντίτυπα σειράς 404 να έχουν κατασκευαστεί παγκοσμίως.

Αντικατέστησε το Peugeot 403 και αντικαταστάθηκε τον Σεπτέμβριο του 1968 από το Peugeot 504. Για ολόκληρη τη δεκαετία του 1960, το 404 έγινε το πιο επιτυχημένο μοντέλο της γαλλικής φίρμας, έως τότε, και απέκτησε άκρως θετική φήμη ενός αυτοκινήτου ευρύχωρου, αξιόπιστου, ανθεκτικού στα δύσκολα και με άριστο value for money. Ως αποτέλεσμα, γνώρισε μεγάλη δημοτικότητα ως ταξί, τόσο στη Γαλλία, όσο και σε άλλες χώρες, εντός και εκτός Ευρώπης, και ιδίως στη Δυτική Αφρική, στην οποία διατήρησε υψηλή δημοτικότητα για αρκετές δεκαετίες ακόμα, μέχρι και πρόσφατα.
Ενιαίο Παλλαϊκό Μέτωπο

Το Ενιαίο Παλλαϊκό Μέτωπο (Ε.ΠΑ.Μ.) είναι ελληνικό πολιτικό κόμμα που ιδρύθηκε το 2011.
Ιδρυτής του, μεταξύ άλλων, είναι ο οικονομολόγος Δημήτρης Καζάκης.
Αντρές Ινιέστα

Ο Αντρές Ινιέστα Λουχάν (ισπανικά: "Andrés Iniesta Luján", 11 Μαΐου 1984) είναι Ισπανός ποδοσφαιριστής, ο οποίος αγωνίζεται στη Βίσελ Κόμπε ως μέσος.

Ξεκίνησε την καριέρα του μέσω της Λα Μασία, εντυπωσιάζοντας με τις ικανότητές του και έτσι έκανε το ντεμπούτο του με την πρώτη ομάδα της Μπαρτσελόνα το 2002, σε ηλικία 18 ετών. Ξεκίνησε να παίζει τακτικά από τη σεζόν 2004-2005 και παρέμεινε από τότε. Ήταν βασικό στέλεχος της Μπαρτσελόνα που κέρδισε δυο ιστορικά τρέμπλ το 2009 και το 2015. Επιπρόσθετα,έχει στη συλλογή του 35 τρόπαια,που αυτομάτως τον καθιστούν τον πιο επιτυχημένο Ισπανό ποδοσφαιριστή όλων των εποχών. 

Σε εθνικό επίπεδο,βοήθησε την ομάδα του να κερδίσει το Γιούρο του 2008, παίζοντας σε κάθε παιχνίδι. Ο Ινιέστα ήταν επίσης βασικό μέλος της εθνικής στο Μουντιάλ του 2010, σημειώνοντας το νικηφόρο γκολ στην παράταση εναντίον της Ολλανδίας και ονομάστηκε παράλληλα παίκτης του αγώνα. Στο Γιούρο του 2012, οδήγησε ξανά την ομάδα του στην κατάκτηση του δεύτερου συνεχόμενου Ευρωπαϊκού τίτλου. 

Ο Ινιέστα θεωρείται ως ένας από τους μεγαλύτερους παίκτες της γενιάς του και ένας από τους κορυφαίους μέσους στην ιστορία του ποδοσφαίρου. Κέρδισε το βραβείο του καλύτερου παίκτη στην Ευρώπη το 2012 και ονομάστηκε καλύτερος παίκτης της IFFHS παγκοσμίως το 2012 και το 2013.
Sympathy for the Devil

Το Sympathy for the Devil είναι τραγούδι των The Rolling Stones. Πρωτοκυκλοφόρησε το 1968 στο άλμπουμ "Beggars Banquet".
Νίκολας Ρεβέττ

Ο Νίκολας Ρεβέττ (αγγλ. "Nicholas Revett", 1720 – 1804) ήταν Βρετανός ευγενής, ερασιτέχνης αρχιτέκτων και καλλιτέχνης.
Citroën DS Inside

Το πρωτότυπο Citroën DS Inside στο Σαλόνι Αυτοκινήτου της [[Γενεύη]]ς τον Μάρτιο του 2009.

Το Citroën DS Inside ήταν ένα πρωτότυπο αυτοκίνητο (concept car) από τη γαλλική αυτοκινητοβιομηχανία Citroën. Παρουσιάστηκε στις 5 Φεβρουαρίου 2009, ως το πρώτο δείγμα γραφής της νέας σειράς πολυτελείας DS, που είχε μόλις εξαγγελθεί από την εταιρεία.
Γκίντεον Σούντμπαικ

Ο Όττο Φρέντρικ Γκίντεον Σούντμπαικ (σουηδ.: Gideon Sundbäck 24 Απριλίου 1880 - 21 Ιουνίου 1954) ήταν Σουηδός μηχανικός και είναι γνωστός για την εφεύρεση του φερμουάρ. 

Γεννημένος στο Τζόκοπινγκ Κάουντι του νομού Σμάλαντ στην Σουηδία, ήταν γιος ενός αγρότη που τον έλεγαν Γιόνας Όττο Μάγκνουσσον Σάντμπακ και η μητέρα του ήταν η Κριστίνα Καρολίνα Κλάσντόττερ. Μετά τις σπουδές του στην πρωτοβάθμια και δευτεροβάθμια εκπαίδευση, ο Γκίντεον πήγε στην Γερμανία. Εκεί σπούδασε σε πολυεθνικό πανεπιστήμιο, στην πόλη Μπίνγκεν άμ Ράιν και αποφοίτησε το 1903, παίρνοντας το πτυχίο του μηχανικού. Το 1905 πήγε στις Ηνωμένες Πολιτείες Αμερικής και εκεί εργαζόταν σε εταιρία ηλεκτρονικών ειδών, στην πόλη Πίτσμπουργκ της Πενσυλβάνια. Εκεί εργάστηκε ενα χρόνο, και αμέσως μετά εργάστηκε στην "Universal Fastener Company" στο Νιού Τζέρσει. 

thumb|right|Το σχέδιο για την δημιουργία του φερμουάρ
Ο Σούντμπαικ ασχολήθηκε με το φερμουάρ τις χρονιές 1906 και 1914, και έχει συνεργαστεί με άλλους μηχανικούς όπως ο Ελίας Χόουι, Μάξ Γούλφ και Γουίτκομπ Τζάντσον. Μετά από πολλές προσπάθειες, το 1914 δημιουργεί ενα φερμουάρ από μέταλλο και το αποκάλεσε "Hookless No.2". Εκεί ήταν η πρώτη φορά που χρησιμοποιήσε τα "δοντάκια" που υπάρχουν εκεί και επίσης κατάφερε να το δημιουργήσει σε σχήμα του γράμματος "Υ". 

Το 2006 ο Σούντμπαικ διακρίθηκε από τον οργανισμό "National Inventor Hall of Fame" για την εφεύρεση του στο φερμουάρ.
Mink DeVille

Ο Mink DeVille (1974–86) υπήρξαν ροκ συγκρότημα στην Νέα Υόρκη. Ηχογράφησαν έξι δίσκους από το 1977 ως το 1985.
Δημήτριος Κανατσούλης

Ο Δημήτριος Κανατσούλης (1907-1989) ήταν Έλληνας ιστορικός της κλασικής αρχαιότητας και καθηγητής πανεπιστημίου.
Τζων Φόστερ

Ο Τζων Φόστερ (αγγλ. "John Foster, Junior", περ. 1787 – 26 Σεπτεμβρίου 1846) ήταν Άγγλος αρχιτέκτονας.
Γεώργιος Μόρμορης

Ο Γεώργιος Μόρμορης (1720-1790), ήταν Έλληνας ιατροφιλόσοφος και λογοτέχνης από τα Κύθηρα.
Porsche 997

Η Porsche 997 είναι το κωδικό όνομα για την έκτη γενιά της Porsche 911, που παρήχθη από τον Ιούλιο του 2004 έως το 2012, από τη γερμανική αυτοκινητοβιομηχανία Porsche. Αντικατέστησε την Porsche 996 και αντικαταστάθηκε τον Σεπτέμβριο του 2011 από την Porsche 991.
BMW E46

Η BMW Σειρά 3 E46 ήταν ένα μεσαίο αυτοκίνητο της κατηγορίας D, που παρήχθη από τη γερμανική αυτοκινητοβιομηχανία BMW, από τον Μάρτιο του 1998 έως τον Φεβρουάριο του 2007. Ήταν η τέταρτη γενιά της επιτυχημένης Σειράς 3. Παρουσιάστηκε στο 68ο Σαλόνι Αυτοκινήτου της Γενεύης τον Μάρτιο του 1998, ως η διάδοχος της BMW E36, ενώ η παραγωγή της διήρκεσε έως τον Φεβρουάριο του 2005 για τις εκδόσεις Sedan και Touring (station wagon), έως το 2006 για την έκδοση Coupé και έως το 2007 για την έκδοση Cabrio (καμπριολέ). Το 2001, επίσης, επανήλθε και η εισαγωγική και μικρότερου μήκους έκδοση Compact και παρέμεινε στην παραγωγή έως το 2004.

Σε όλες τις εκδοχές της, η E46 γνώρισε τεράστια εμπορική επιτυχία σε όλες τις αγορές που κυκλοφόρησε, μεταξύ των οποίων και στην Ελλάδα (όπου και λανσαρίστηκε τον Μάιο του 1998), συνεχίζοντας σε ακόμα μεγαλύτερο βαθμό την επιτυχία της προκατόχου Σειράς 3 E36. Το αποκορύφωμα της απήχησης για την E46 ήρθε το έτος 2002, όταν πώλησε 561.249 αντίτυπα διεθνώς. Συνολικά κατασκευάστηκαν 3.266.885 αντίτυπα σειράς E46, αριθμός σημαντικά μεγαλύτερος ακόμα και από αυτόν της προκατόχου E36, που είχε φτάσει τα 2.236.179 αντίτυπα. Τελικώς, η BMW E46 αντικαταστάθηκε τον Δεκέμβριο του 2004 από τη BMW E90.
Μεράπι

thumb|250px|Το όρος Μεράπι το 1998
Το όρος Μεράπι (στα ινδονησιακά, Gunung Merapi, που σημαίνει το βουνό της φωτιάς) είναι ένα ενεργό στωματοηφαίστειο που βρίσκεται στα σύνορα μεταξύ της Κεντρικής Ιάβας και Γιογκιακάρτα, στην Ιάβα, Ινδονησία. Είναι το πιο ενεργό ηφαίστειο στην Ινδονησία και εκρήγνυται τακτικά από το 1548, περίπου κάθε τέσσερα χρόνια. Βρίσκεται περίπου 28 χιλιόμετρα βόρεια της πόλης Γιογκιακάρτα και χιλιάδες άνθρωποι ζουν στις πλαγιές του ηφαιστείου, με χωριά σε υψόμετρο μέχρι 1.700 μέτρα πάνω από την επιφάνεια της θάλασσας.

Το όνομα Μεράπι θα μπορούσε να μεταφραστεί αόριστα ως «βουνό της φωτιάς». Η ετυμολογία του ονόματος προέρχεται από το Meru-Api. Στα Ιαβανέζικα Meru σημαίνει "βουνό" και αναφέρεται στο μυθικό βουνό των Θεών στον Ινδουισμό, και Api σημαίνει "φωτιά". Ο καπνός στη κορυφή είναι ορατός, τουλάχιστον 300 ημέρες το χρόνο και πολλές εκρήξεις έχουν προκαλέσει αρκετούς θανάτους. Θερμά αέρια ήταν υπεύθυνα για το θάνατο 27 ατόμων στις 22 Νοεμβρίου το 1994, κυρίως στην πόλη της Muntilan, δυτικά του ηφαιστείου. Μια άλλη μεγάλη έκρηξη συνέβη το 2006, λίγο πριν από το σεισμό της Γιογκιακάρτα. Υπό το πρίσμα των κινδύνων που εγκυμονεί το Μεράπι σε κατοικημένες περιοχές, έχει χαρακτηριστεί ως ένα από τα ηφαίστεια της Δεκαετίας.

Στις 25 Οκτωβρίου 2010, η ινδονησιακή κυβέρνηση έθεσε την προειδοποίηση για το όρος Μεράπι στο υψηλότερο επίπεδο και προειδοποίησε τους χωρικούς σε απειλούμενες περιοχές να μετακινηθούν σε ασφαλέστερο έδαφος. Η ζώνη αποκλεισμού έφτασε τα 20 χιλιόμετρα από το ηφαίστειο και όλοι οι κάτοικοι των χωριών της ζώνης ειδοποιήθηκαν να εκκενώσουν την περιοχή. Οι αξιωματούχοι είπαν ότι περίπου 500 ηφαιστειακοί σεισμοί είχαν καταγραφεί στο βουνό το Σαββατοκύριακο 23-24 Οκτωβρίου, και ότι το μάγμα είχε ανέλθει περίπου 1 χιλιόμετρο κάτω από την επιφάνεια, λόγω της σεισμικής δραστηριότητας. Από το απόγευμα της 25ης Οκτωβρίου 2010 το όρος Μεράπι εξήλθε λάβα από τις νότιες και νοτιοανατολικές πλαγιές του. Η έκρηξη του 2010 προκάλεσε 353 με 386 νεκρούς, η πιο θανάσιμη του έτους, ενώ 17.000 άνθρωποι παραπονέθηκαν για αναπνευστικά προβλήματα. Κατά τη διαδικασία εκκένωσης, συνολικά 350.000 άνθρωποι απομακρύνθηκαν από τις εστίες τους.

Το βουνό εκρηγνυόταν μέχρι τις 30 Νοεμβρίου 2010, ωστόσο η εκρηκτικής δραστηριότητας μειώθηκε στις 3 Δεκεμβρίου 2010 και το καθεστώς επίσημου συναγερμού μειώθηκε στο επίπεδο 3. Το ηφαίστειο είναι τώρα 2.930 μέτρα ψηλό, 38 μέτρα χαμηλότερα από ό,τι πριν από τις εκρήξεις του 2010. Η έκρηξη του 2010 ήταν η ισχυρότερη του ηφαιστείου τον τελευταίο αιώνα, όχι όμως και η πιο φονική. Η πιο φονική έκρηξη του ηφαιστείου έλαβε χώρα το 1930 και από αυτή έχασαν τη ζωή τους 1.300 άνθρωποι.
Δημήτριος Γαροφάλλου

Ο Δημήτριος Γαροφάλλου ή Φαρμασόνης από τη Λήμνο (γεν. 1804) υπήρξε αγωνιστής στην Ελληνική Επανάσταση του 1821. Πολέμησε σε πολλές μάχες και τραυματίστηκε τρεις φορές. Παρασημοφορήθηκε με το "χαλκούν αριστείον ανδρείας". Έφτασε έως το βαθμό του εικοσιπένταρχου. Μεταπολεμικά έζησε άσημος στη Χαλκίδα.
Παναγιώτης Γεωργίου

Ο Παναγιώτης Γεωργίου από τη Λήμνο (γεννήθηκε 1804) υπήρξε αγωνιστής στην Ελληνική Επανάσταση του 1821. Πολέμησε σε πολλές μάχες, τραυματίστηκε και αιχμαλωτίστηκε δυο φορές. Υπήρξε αξιωματικός Ζ΄ τάξεως. Παρασημοφορήθηκε με «χαλκούν αριστείον ανδρείας». Μεταπολεμικά έζησε αγνοημένος στην Αθήνα. Στο Αρχείο Αγωνιστών του 21 έχει Α.Μ. 3043.
Βασίλειος Δημητρίου

Ο Βασίλειος Δημητρίου από τη Λήμνο (γεν. 1806) υπήρξε Έλληνας στρατιωτικός. Πολέμησε σε πολλές μάχες στα τελευταία χρόνια της επανάστασης ως υπαξιωματικός. Παρασημοφορήθηκε με "χαλκούν" και "αργυρούν αριστείον ανδρείας". Μεταπολεμικά έζησε στη Φωκίδα.
Forfone

To Forfone είναι μια δωρεάν VoIP-εφαρμογή που επιτρέπει στον χρήστη να κάνει κλήσεις, να στέλνει και να μοιράζεται μηνύματα κειμένου, φωτογραφίες και την τρέχουσα τοποθεσία του χρήστη. Η εφαρμογή δεν απαιτεί επιπλέον καταχώρηση ή λογαριασμό χρήστη αλλά επιτρέπει άμεση πρόβαση σε όλα τα δίκτυα κινητής και σταθερής τηλεφωνίας χρησιμοποιώντας Wi-Fi, LTE, 3G ή UMTS.

Μπορεί να εγγυηθεί 100% διαθεσιμότητα . Για να απαντήσετε κλήσεις ή να λάβετε μηνύματα η εφαρμογή δεν χρειάζεται να παραμένει ανοιχτή ή να βρίσκεται στο παρασκήνιο. Η εφαρμογή είναι συμβατή με κάθε iPhone, iPod Touch ή Android συσκευή και απαιτεί το λιγότερο iOS 4.0 ή Android 2.2. Η εφαρμογή forfone είναι μια εφαρμογή VoIP και αποστολής μηνυμάτων που κάνει την τηλεφωνία μέσω Διαδικτύου τόσο εύκολη όσο και ένα τυπικό τηλέφωνο.
Γιάκομπ Λινκ

Ο Γιάκομπ Λινκ ("Jakob Linckh", 14 Νοεμβρίου 1787 - 4 Απριλίου 1841) ήταν Γερμανός ζωγράφος και αρχαιολόγος.

Συνόδευσε το 1810-11 τους Τσαρλς Ρόμπερτ Κόκρελλ, Τζων Φόστερ, Καρλ Χάλλερ φον Χάλλερσταϊν, και Όττο Μάγκνους φον Στάκελμπεργκ στις αρχαιολογικές τους εξερευνήσεις. Διεξήγαγε αρχαιολογική έρευνα στο Ναό της Αφαίας στην Αίγινα και στο
Ναό του Επικούριου Απόλλωνα στην Ηλεία. Επίσης, ζωγράφισε το Θέατρο της Ερέτριας.
Porsche 996

Η Porsche 996 ήταν ένα σπορ αυτοκίνητο που παρχήθη από τη γερμανική αυτοκινητοβιομηχανία Porsche, από τα τέλη του 1997 έως το 2006. Η 996 ήταν η πρώτη γενιά της Porsche 911 που βασιζόταν σε ένα εντελώς νέο αμάξωμα, αντί στο πλαίσιο της αρχικής 911 που είχε παρουσιαστεί για πρώτη φορά το 1963, το οποίο είχε διατηρηθεί επί 35 χρόνια, μέχρι τη λήξη της παραγωγής της Porsche 993 το 1998. Επίσης, η 996 ήταν και η πρώτη γενιά της 911 που είχε υδρόψυκτο κινητήρα, σε αντίθεση με τον αερόψυκτους των προκατόχων της. Ωστόσο, διατήρησε την παραδοσιακή διάταξη των κινητήρων όλων των 911, δηλαδή 6-κύλινδρους επίπεδους / μπόξερ (H6), βενζίνης, και στο πίσω μέρος του αμαξώματος. Αντικατέστησε την Porsche 993 και αντικαταστάθηκε τον Ιούλιο του 2004 από την Porsche 997.
Μιχάλης Καβαλιέρης

Ο Μιχάλης Καβαλιέρης (γεν. Αιτωλικό 1967) είναι παλαίμαχος, πρώην διεθνής Έλληνας ποδοσφαιριστής που αγωνίζονταν ως μέσο-επιθετικός, με αξιοσημείωτη παρουσία στην Α΄Εθνική Κατηγορία, με τη φανέλα του Λεβαδειακού.
Νικολό Τζομμέλλι

Ο Νικολό Τζομμέλλι (ιτ. Niccolò Jommelli, 11 Σεπτεμβρίου 1714 – 25 Αυγούστου 1774) ήταν Ιταλός συνθέτης, με μεγάλη συνεισφορά στον χώρο της όπερας. Αναδείχθηκε σε σημαντικό παράγοντα μεταρρύθμισης του λυρικού θεάτρου, κυρίως υποβαθμίζοντας τη σπουδαιότητα των πρωταγωνιστών του.
Κύρος Γραμματικόπουλος

Ο Κύρος Γραμματικόπουλος ήταν Έλληνας Πόντιος δωσίλογος και συνεργάτης των Ναζί κατά την Κατοχή της Ελλάδας 1941-1944.

Γεννήθηκε στην Τραπεζούντα και ήρθε στην Ελλάδα ως πρόσφυγας μαζί με την οικογένεια του. Εγκαταστάθηκε αρχικά στη Δράμα όπου εργάστηκε ως αυτοκινητιστής. Στη συνέχεια, μετά την κατάληψη της Ελλάδας από το γερμανικό στρατό και λίγο πριν ή λίγο μετά την παραχώρηση της Ανατολικής Μακεδονίας στη Βουλγαρία, εγκαταστάθηκε στη Θεσσαλονίκη.
Παναγιώτης Ιωάννου

Ο Παναγιώτης Ιωάννου από τη Λήμνο (γεν. 1806) υπήρξε αγωνιστής στην Ελληνική Επανάσταση του 1821. Αναγνωρίστηκε ως αξιωματικός Ζ΄ τάξεως. Στο Αρχείο Αγωνιστών του 21 έχει Α.Μ. 3043. Μεταπολεμικά έζησε στη Σύρο.
La Belle Ferronnière

Η La Belle Ferronnière είναι πίνακας, του οποίου η πατρότητα αποδίδεται στον Λεονάρντο ντα Βίντσι ή στη Σχολή του. Χρονολογείται στα 1495 - 1499 και φιλοξενείται στο Μουσείο του Λούβρου στο Παρίσι.
Μουσταφά Ναΐμ

Ο Μουσταφά Ναΐμ, γνωστός σαν Ναϊμά, (Οθωμανικά: مصتفى نعيما) (Χαλέπι 1655 - Πάτρα 1716 ) ( 1065-1128 σύμφωνα με το Χίζρι ημερολόγιο) ήταν Οθωμανός γραφειοκράτης και ιστορικός. θεωρείται ως ο πρώτος επίσημος ιστορικός της Οθωμανικής Αυτοκρατορίας ο οποίος έγραψε την πολύτομη ιστορία της Οθωμανικής αυτοκρατορίας.
Η Ψυχή του Καλλιτέχνη

Η Ψυχή του Καλλιτέχνη είναι έργο του Έλληνα ζωγράφου Νικολάου Γύζη. Είναι έργο αλληγορικό των ώριμων χρόνων του Γύζη, που έγινε το πιο διάσημο και αγαπημένο έργο του.
Ανάκτορο του Φονταινεμπλώ

Το Ανάκτορο του Φονταινεμπλώ, γαλλ.: Château de Fontainebleau, βρίσκεται στην πόλη Φονταινεμπλώ της Γαλλίας και είναι οικοδόμημα, στο οποίο κατοίκησε για ένα διάστημα και ο Ναπολέων Α΄ Βοναπάρτης. Είναι γνωστό κυρίως για τον εσωτερικό του διάκοσμο από την εποχή της Αναγέννησης και τα πολυάριθμα έργα τέχνης. Ανακηρύχθηκε το 1981 από την UNESCO Μνημείο Παγκόσμιας Κληρονομιάς.
Η Ελλάδα στα ερείπια του Μεσολογγίου

Η Ελλάδα στα ερείπια του Μεσολογγίου (γαλλ. "La Grèce sur les ruines de Missolonghi") είναι πίνακας του Γάλλου ζωγράφου Ευγένιου Ντελακρουά εμπνευσμένο από την μάχη των Ελλήνων στην τρίτη πολιορκία του Μεσολογγίου.
Ο θάνατος του Σαρδανάπαλου

Ο θάνατος του Σαρδανάπαλου (γαλλικά: "La Mort de Sardanapale") είναι πίνακας ζωγραφικής του Γάλλου ζωγράφου Ευγένιου Ντελακρουά
Πάνος Μουζουράκης

Ο Πάνος Μουζουράκης (Ζυρίχη, 24 Μαΐου 1979) είναι Έλληνας καλλιτέχνης, τραγουδιστής, τραγουδοποιός και ηθοποιός. Έχει ξεχωρίσει μέσα από τη συμμετοχή του στα σίριαλ Singles και 4
Γεώργιος Κατσίγρας

Ο Γεώργιος Κατσίγρας (20 Φεβρουαρίου 1914- 17 Μαρτίου 1998) υπήρξε Έλληνας ιατρός.
Έιμι Λι

H Έιμι Λι ("Amy Lynn Hartzler", 13 Δεκεμβρίου 1981) είναι Αμερικανίδα τραγουδίστρια, συνθέτρια και πιανίστρια. Είναι η τραγουδίστρια και μία από τους δημιουργούς του rock συγκροτήματος Evanescence.
Ο Λούσιας

Ο Λούσιας είναι μυθιστόρημα του Νίκου Χουλιαρά.
Νικόλαος Λεκατσάς

Ο Νικόλαος Λεκατσάς (Ιθάκη, 1847 - Νέα Υόρκη, 1913), ήταν Έλληνας ηθοποιός από τους αναμορφωτές του Ελληνικού θεάτρου. Πολύ γνωστός στην εποχή του είχε δικό του θίασο που γύριζε για παραστάσεις όλη την Ελλάδα και αργότερα και στις ΗΠΑ στην ελληνική κοινότητα. Ξεκίνησε τη καριέρα του σαν Βικτοριανός ηθοποιός στην Αγγλία έπειτα στην Ελλάδα και τέλος στις ΗΠΑ όπου και πέθανε. Στην Ελλάδα απέκτησε φήμη βιρτουόζου ηθοποιού, η παρακολούθηση της παράστασης του, όπως σχολίασε ο τύπος της εποχής, θεωρούνταν ύψιστη καλλιτεχνική απόλαυση. Έπαιζε κυρίως έργα του Σαίξπηρ στα οποία έκανε επεμβάσεις προσαρμόζοντας τα είτε κόβοντας ολόκληρες σκηνές που ήταν το πιο συνηθισμένο ή επεμβαίνοντας στους διαλόγους. 

Ο Λεκατσάς έμεινε ορφανός από πολύ μικρή ηλικία και τον υιοθέτησε ένας Άγγλος πλοίαρχος με τον οποίο βρέθηκε στο Λονδίνο. Σπούδασε θεολογία και προοριζόταν για ιερέας αλλά τον κέρδισε το θέατρο και έτσι φοίτησε στην δραματική σχολή του Φιρμ. Τελειώνοντας στην σχολή ξεκίνησε το 1869 να παίζει σε διάφορα θέατρα και το 1870 στο περίφημο στην εποχή θέατρο του Κέμπριτζ και σε θέατρα των μεγάλων πόλεων της Βρετανίας φτάνοντας μέχρι την θέση του θιασάρχη. Στην Βρετανία δεν μπόρεσε να συνεχίσει την καριέρα του αντιμετωπίζοντας προβλήματα λόγω της καταγωγής του που δεν ήταν Άγγλος και της ξενικής προφοράς του, παρόλα αυτά έπαιξε σε μεγάλα θέατρα της εποχής και συνεργάστηκε με τους μεγαλύτερους ηθοποιούς. Το 1877 μετά την αποτυχία του σαν θιασάρχης στο θέατρο της Γκλασκώβης και τις οικονομικές δυσκολίες που αντιμετώπισε δεν του επέτρεψαν να συνεχίσει τις καλλιτεχνικές του δραστηριότητες.

Το 1881 επέστρεψε στην Ελλάδα όπου διορίστηκε καθηγητής στο ωδείο και έδωσε την πρώτη του παράσταση , Άμλετ, στα αγγλικά επειδή όπως αναφέρεται δεν θυμόταν καλά τα ελληνικά. Από το 1882 με δικό του θίασο ποια γύριζε όλη την Ελλάδα δίνοντας παραστάσεις. Αναφέρεται το 1882 πρώτος από όλους τους Έλληνες ηθοποιούς κι πολύ ευγενικός σαν χαρακτήρας, σε παράσταση στην Πάτρα επειδή τα έσοδα ήταν λίγα έδωσε όσα χρήματα είχε αγοράζοντας εισιτήρια για να επιστρέψουν ατμοπλοϊκός οι γυναίκες του θιάσου και όσοι είχαν μείνει απένταροι τους συνόδεψε επιστρέφοντας με τα πόδια στην Αθήνα μαζί τους. Επιστρέφοντας στην Αθήνα και γνωρίζοντας αυτό το περιστατικό τον βοήθησε ο Μιχαήλ Μελάς. Μεγάλη κόντρα είχε αναπτυχθεί ανάμεσα στους θιάσους του Λεκατσά και του Ταβουλάρη σε σημείο όπου έδιναν παραστάσεις στην ίδια πόλη την ίδια περίοδο ή ακόμα και την ίδια μέρα. Αποκορύφωμα αυτής της κόντρας το 1884 όταν στην Σμύρνη οι δύο θίασοι έπαιξαν την ίδια μέρα το ίδιο θεατρικό έργο , τον Άμλετ. 

Αργότερα συνέχισε τις παραστάσεις στην Αθήνα ανεβάζοντας έργα του Σαίξπιρ με επιτυχία. Το Μάρτιο του 1909, πηγαίνει στην Αμερική όπου ήδη έχει πάει και ο Ταβουλάρης, με σκοπό την, αποτυχημένη, σύσταση ελληνικού Θεάτρου. Επιχειρεί περιοδεία αλλά χάνονται τα ίχνη του, κάποιοι ομογενείς τον ανακαλύπτουν στη Φιλαδέλφεια τρία χρόνια αργότερα άρρωστο και εξαντλημένο, και την επόμενη χρονιά το 1913 πέθανε και κηδεύτηκε με έρανο. 

Σύζυγος του ήταν η Αικατερίνη Λεκατσά επίσης ηθοποιός. Για τον Νίκο Λεκατσά και την ζωή του έχει γραφτεί βιβλίο από τον Ανδρέα Δημητριάδη.
Λούσεα

Η Λούσεα (αγγλικά: Lucea) είναι μια κωμόπολη της Τζαμάικα. Είναι η πρωτεύουσα της Ενορίας το Αννόβερου. Έχει πληθυσμό 5.739 κατοίκων (2001).
Αναγνώστης Μπιζιώτας

Ο Αναγνώστης Μπιζιώτας ή Μπζιώτας ή Μπιζιώτης ήταν οπλαρχηγός της Ελληνικής Επανάστασης του 1821 από το Μεταξά Κοζάνης.
Πορταϊκός

Ο Πορταϊκός ή Πορτιάτης είναι ποταμός στο Νομό Τρικάλων, παραπόταμος του Πηνειού. Πηγάζει από την περιοχή ανάμεσα στα Στουρναραίικα και την Παλαιοκαρυά και ακολουθώντας ρου προς ΝΔ - ΒΑ διασχίζει την πόλη Πύλη και εκβάλλει στον Πηνειό. Η Πύλη υδρευόταν από το νερό του Πορταϊκού μέχρι το 1946, οπότε και απέκτησε υδραγωγείο.

Σε έρευνα και μετρήσεις που πραγματοποίησε η περιβαλλοντική ομάδα του 1ου Γενικού Λυκείου Πύλης το 2008, διαπιστώθηκε ότι το νερό του ποταμού είναι ιδιαίτερα καθαρό. Χάρη στην καθαρότητα του νερού του ποταμού επιτρέπονται δραστηριότητες όπως η κολύμβηση και το ψάρεμα.

Ο Πορταϊκός αποστραγγίζει το νοτιοδυτικό τμήμα της θεσσαλικής λεκάνης. Το συνολικό εμβαδόν της λεκάνης απορροής του είναι 294 χλμ2. Ο κύριος κλάδος του ποταμού ξεκινά από τα Στουρναρέικα της Νότιας Πίνδου, σε υψόμετρο 1.600 μ. Στη συνέχεια ο ρους του τέμνει σχεδόν κάθετα την οροσειρά του Κόζιακα και, αφού περάσει την Πύλη, συνενώνεται με πλήθος μικρότερων ρευμάτων πριν εκβάλει τελικά στον Πηνειό. Η κύρια κοίτη του ποταμού έχει συνολικό μήκος 31,9 χλμ. με χαρακτηριστικό της ότι βρίσκεται δίπλα στον υδροκρίτη της υδρολογικής του λεκάνης και αυτό έχει ως συνέπεια το συνολικό υδρογραφικό του δίκτυο να εμφανίζει ολοσχερώς ασύμμετρη ανάπτυξη γύρω από τον κύριο κλάδο του. Στην χαράδρα που διασχίζει ο ποταμός και σε απόσταση περίπου 2 χλμ. από την Πύλη, ο Renz ανέφερε για πρώτη φορά την ύπαρξη λεπτοπλακωδών ασβεστολίθων, οι οποίοι έφεραν απολιθώματα του γένους "Halobia", πράγμα που τοποθετεί τον σχηματισμό τους κατά την Τριαδική περίοδο.
Μακοπόνγκ

<br>

Το Μακοπόνγκ (σετσουάνα: Makopong) είναι ένα χωριό της Μποτσουάνα. Είναι ο πέμπτος μεγαλύτερος οικισμός της Περιφέρειας Κγκαλαγκάντι. Έχει πληθυσμό 1.501 κατοίκων (2001). Βρίσκεται στην Έρημο Καλαχάρι.
Λοκγκουάμπε

<br>

Η Λοκγκουάμπε (σετσουάνα: Lokgwabe) είναι ένα χωριό της Μποτσουάνα. Είναι ο έκτος μεγαλύτερος οικισμός της Περιφέρειας Κγκαλαγκάντι. Έχει πληθυσμό 1.304 κατοίκων (2001). Βρίσκεται στην Έρημο Καλαχάρι.
Μπόκσπιτς

<br>

Η Μπόκσπιτς (σετσουάνα: Bokspits) είναι ένα χωριό της Μποτσουάνα. Είναι ο έβδομος μεγαλύτερος οικισμός της Περιφέρειας Κγκαλαγκάντι. Έχει πληθυσμό 1.069 κατοίκων (2001). Βρίσκεται στην Έρημο Καλαχάρι.
Ομαουενένο

<br>

To Ομαουενένο (σετσουάνα: Omaweneno) είναι ένα χωριό της Μποτσουάνα. Είναι ο όγδοος μεγαλύτερος οικισμός της Περιφέρειας Κγκαλαγκάντι. Έχει πληθυσμό 1.068 κατοίκων (2001). Βρίσκεται στην Έρημο Καλαχάρι.
Ιωάννης Διακρινόμενος

Ο Ιωάννης Διακρινόμενος ήταν Συριακής καταγωγής εκκλησιαστικός ιστορικός που έζησε στα τέλη του 5ου και στις αρχές του 6ου αιώνα μετά Χριστόν.
Γεώργιος Κατσιφάρας

Ο Γεώργιος Κατσιφάρας (Καλέντζι Αχαΐας, 1935 - Αθήνα, 8 Αυγούστου 2012) ήταν Έλληνας πολιτικός. Υπήρξε ιδρυτικό στέλεχος του ΠΑΣΟΚ, με το οποίο διατέλεσε βουλευτής Α΄ Αθηνών και υπουργός.
Σονόρα

Η Σονόρα (ισπανικά: "Sonora", επίσημα "Estado Libre y Soberano de Sonora") είναι μια από τις 31 πολιτείες του Μεξικού. Χωρίζεται σε 72 δήμους και πρωτεύουσά της είναι το Ερμοσίγιο. Η Σονόρα βρίσκεται στο δυτικό βόρειο Μεξικό. Συνορεύει στα ανατολικά με την Τσιουάουα, στα νότια με τη Σιναλόα και στα βορειοδυτικά με τη Μπάχα Καλιφόρνια. Στα βόρεια συνορεύει με τις Ηνωμένες Πολιτείες, με τις πολιτείες Αριζόνα και Νέο Μεξικό. Στα δυτικά βρέχεται από τον κόλπο της Καλιφόρνια.

Η Σονόρα έχει έκταση 179.503 χλμ² (2η μεγαλύτερη). Γεωγραφικά χωρίζεται σε τρία μέρη, την οροσειρά Δυτική Σιέρρα Μάδρε, τους λόφους και τις πλαγιές των βουνών και τα παράλια του κόλπου. Το κλίμα της είναι ερημικό ή ημιερημικό και διαθέτει επίσης βοσκότοπους. Μόνο σε μεγάλο υψόμετρο υπάρχει αρκετή βροχόπτωση για να υποστηρίξει διαφορετικούς τύπους χλωρίδας.

Στη Σονόρα ζουν τουλάχιστον 8 διαφορετικές φυλές ιθαγενών. Είναι οικονομικά σημαντική για την αγροτική παραγωγή, τα κοπάδια (ιδίως βοοειδών), τα ορυχεία από την αποικιακή περίοδο και το καθεστώς της ως συνοριακή πολιτεία μετά το αμερικανομεξικανικό πόλεμο. Από τον 20ό αιώνα μέχρι σήμερα οι κυρίαρχοι τομείς της οικονομίας της πολιτείας είναι η αγροτική παραγωγή, ο τουρισμός και η βιομηχανία, οι οποίοι προσελκύουν μετανάστες από το υπόλοιπο Μεξικό.

Επίσης στην Σονόρα, όπως και στην γειτονική Αριζόνα, δεν χρησιμοποιείται θερινή ώρα, και είναι μαζί με την Κιντάνα Ρόο οι πολιτείες του Μεξικού που δεν χρησιμοποιούν την θερινή ώρα. Επίσης, έχει διαφορά ώρας από την Ελλάδα 9 ώρες τον χειμώνα και 10 το καλοκαίρι.
Γιοκοζούνα

Ο Ρόντνεϊ Αγκατούπου Ανοάι ("Rodney Agatupu Anoaʻi", 2 Οκτωβρίου 1966 - 23 Οκτωβρίου 2000) ήταν Αμερικανός παλαιστής. Περισσότερο γνωστός ήταν με το ψευδώνυμο Γιοκοζούνα, που χρησιμοποιούσε στα ρινγκ της εταιρείας πάλης WWE.
Λανς Στορμ

Ο Λανς Έβερς ("Lance Timothy Evers", 3 Απριλίου 1969) είναι Καναδός παλαιστής. Περισσότερο γνωστός είναι με το όνομα Λανς Στορμ που χρησιμοποιεί στα ρινγκ. Αυτή την περίοδο έχει συμφωνία με το Ring of Honor.
Έβαν Μπορν

Ο Μάθιου Τζόσεφ Κόρκλαν (γεννημένος στις 19 Μαρτίου 1983) είναι ένας Αμερικανός επαγγελματίας παλαιστής. Στον χώρο της πάλης, είναι γνωστός με δύο ψευδώνυμα που χρησιμοποιεί, το Ματ Σαϊντάλ και το Έβαν Μπορν. Είναι περισσότερο γνωστός για την πορεία του στην εταιρεία πάλης WWE.
Λοχίας Σλάουτερ

Ο Ρόμπερτ Ρέμους (27 Αυγούστου 1948 - ...), γνωστότερος με το ψευδώνυμο Λοχίας Σλάουτερ, είναι Αμερικανός πρώην παλαιστής και τηλεοπτική προσωπικότητα των σόου της πάλης. Αυτή την περίοδο έχει συμβόλαιο "θρύλου" με το WWE.
Άννα της Σαβοΐας

Η (Ιωάννα) Άννα της Σαβοΐας ("Anna di Savoia", 1306 - 1365), ή Άννα Παλαιολογίνα, ήταν αυτοκράτειρα του Βυζαντινής Αυτοκρατορίας.
Γιώργος Μπαρτζώκας

Ο Γιώργος Μπαρτζώκας (Αθήνα, 11 Ιουνίου 1965) είναι Έλληνας πρώην καλαθοσφαιριστής και νυν προπονητής του Ολυμπιακού. Είναι ο πρώτος Έλληνας προπονητής που κατέκτησε το τρόπαιο της Ευρωλίγκα.
Άιρον Σέικ

Ο Χοσεΐν Κόσροου Αλί Βαζίρι (γεννημένος στις 15 Μαρτίου 1943) είναι ένας Ιρανός πρώην επαγγελματίας παλαιστής και περιστασιακός ηθοποιός, πιο γνωστός με το όνομα Άιρον Σέικ που χρησιμοποιούσε στα ρινγκ.
Το Φάντασμα της Όπερας

Το Φάντασμα της Όπερας (γαλλικά: "Le Fantôme de l'Opéra") είναι μυθιστόρημα του Γκαστόν Λερού που εκδόθηκε πρώτη φορά από τις 23 Σεπτεμβρίου του 1909 έως τις 8 Ιανουαρίου του 1910 στην ημερήσια γαλλική εφημερίδα "Le Gaulois". Εκδόθηκε σε μορφή τόμων τα τέλη του Μαρτίου του 1910 από την Pierre Lafitte. Το μυθιστόρημα είναι εν μέρει εμπνευσμένο από τα ιστορικά γεγονότα της Όπερας του Παρισιού κατά τη διάρκεια του 19ου αιώνα καθώς επίσης και από μία φανταστική ιστορία σχετικά με τη χρήση του σκελετού μίας πρώην μαθήτριας μπαλέτου στην όπερα "Der Freischütz" του Καρλ Μαρία φον Βέμπερ, το 1841. Το βιβλίο έχει μεταφερθεί πολλές φορές με επιτυχία στο θέατρο και τον κινηματογράφο, με πιο αξιόλογη την ταινία του 1925 με τον Λον Τσάνεϊ και το μιούζικαλ του Άντριου Λόιντ Γουέμπερ του 1986.
Άγιος Σάββας ο Ηγιασμένος

Ο Άγιος Σάββας ο Ηγιασμένος (Μουταλάσκη της Καππαδοκίας, Ιανουάριος 439 - Παλαιστίνη 5 Δεκεμβρίου 532) ήταν Μικρασιάτης μοναχός, ιερέας και ασκητής ο οποίος έζησε κυρίως στην Κύπρο.
Ρέι Τσαρλς

O Ρέι Τσαρλς Ρόμπινσον ("Ray Charles Robinson", 23 Σεπτεμβρίου 1930 - 10 Ιουνίου 2004), γνωστότερος ως Ρέι Τσαρλς, ήταν Αμερικανός μουσικός, τραγουδιστής και συνθέτης της σόουλ. Το περιοδικό Rolling Stone τον κατέταξε δεύτερο, στη λίστα του με τους 100 καλύτερους τραγουδιστές όλων των εποχών. Τα σημαντικότερα κομμάτια του είναι τα: "'A Song for You'", ""Busted", "I Can't Stop Loving You" και "Hit the Road Jack"".
Τάσος Μητσόπουλος

Ο Τάσος Μητσόπουλος ήταν Ελληνοκύπριος πολιτικός. Διετέλεσε Υπουργός Συγκοινωνιών και Έργων, Υπουργός Άμυνας και βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ.
Ηρακλής Αποστολίδης

Ο Ηρακλής Αποστολίδης (18 Ιανουαρίου 1893 - 24 Απριλίου 1970) ήταν Έλληνας ανθολόγος της νεοελληνικής λογοτεχνίας και δημοσιογράφος, πατέρας του Ρένου Αποστολίδη.
Αμάντα Ληρ

Η Αμάντα Ληρ ("Amanda Lear", ανεξακρίβωτης ημερομηνίας και τόπου γέννησης) είναι Γαλλίδα τραγουδίστρια, στιχουργός, ζωγράφος, τηλεπαρουσιάστρια, ηθοποιός και μοντέλο.
Νίκολα Μπέλιτς

Ο Νίκολα Μπέλιτς (γεννημένος στις 14 Μαΐου 1983) είναι επαγγελματίας Σέρβος ποδοσφαιριστής, ο οποίος αγωνίζεται ως μεσοεπιθετικός.
Γιώργος Μακρής

Ο Γιώργος Μακρής (γεννημένος στις 15 Νοεμβρίου 1984) είναι Έλληνας ποδοσφαιριστής, ο οποίος αγωνίζεται στον χώρο της μεσαίας γραμμής για τον ΣΦΚ ΠΙΕΡΙΚΟ.
Λιούμπομιρ Φέισα

Ο Λιούμπομιρ Φέισα ("Љубомир Фејса", 14 Αυγούστου 1988) είναι Σέρβος διεθνής ποδοσφαιριστής, ο οποίος αγωνίζεται στη Μπενφίκα ως κεντρικός μέσος.

Γεννήθηκε στο Βρμπας.

Κατηγορία:Σέρβοι ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Σερβίας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παρτιζάν Βελιγραδίου
Κατηγορία:Ποδοσφαιριστές Εθνικής Σερβίας U21
Κατηγορία:Ποδοσφαιριστές ΦΚ Χάιντουκ Κούλα
Κατηγορία:Ποδοσφαιριστές Μπενφίκα
Κατηγορία:Ποδοσφαιριστές Σουπερλίγκα Σερβίας
Μπάλας Μέγερι

Ο Μπάλας Μέγερι (γεννημένος στις 31 Μαρτίου 1990 στη Βουδαπέστη) είναι Ούγγρος διεθνής ποδοσφαιριστής, οποίος αγωνίζεται ως τερματοφύλακας για τον Ατρόμητο και την Εθνική Ουγγαρίας.
Ελλανοδίκες

Ελλανοδίκες είχαν την τιμή να απονέμουν τα βραβεία στους νικητές των αγωνισμάτων, [[Κύλιξ|Κύλικας]] του 520-510 π.Χ.
Οι Ελλανοδίκες (Αρχαία Ελληνικά: Ἑλλανοδίκαι) που αποδίδεται ως οι «Δικαστές των Ελλήνων», ήταν οι ανώτατοι κριτές και δικαστές των Αρχαίων Ολυμπιακών Αγώνων.